open-index/open-wikipedia-markdown huggingface dataset:
متحف الفن الاسلامى

200px|left
**متحف الفن الاسلامى** يعتبر من اقدم متاحف القاهره و عمره اكتر من قرن. تولدت فكرة انشاء المتحف فى عهد اسماعيل باشا بإقتراح من المهندس سالزمان لكن التنفيذ ابتدا فى عهد الخديوى عباس حلمى التانى اللى كان معروفا بحبه للفنون و الاداب.

بدأ تكوين المتحف سنة 1889 بحفظ التحف فى الايوان الشرقى لجامع الحاكم بأمر الله و كان عدد التحف و الاثار التى تجمعت وقتها 7028 قطعة ، التحف تم جمعها من الملوك و الامرا و رجال الدوله و من الحفائر الاثريه.
بدأ بنا المتحف سنة 1899 و فى ديسمبر 1903 فى عهد الخديوى عباس حلمى التانى انتهى البناء و افتتح بعد ما نقلت ليه التحف التى وصل عددها لحوالى 102 الف قطعة.

فى سنة 1952 بقى اسم المتحف " متحف الاثار الاسلاميه " لإن المتحف بقى فيه جنب التحف و الاثار المصريه تحف و حتت اثريه كمان من ايران و تركيا و الاندلس و شبه القاره الهنديه.

بيحتوى المتحف على كذا قسم من ضمنها المخطوطات و السلاح الخزف و النسيح و السجاد ، و فيه قاعات للفن الاموى و العباسى و الفاطمى و الايوبى و المملوكى. و بتبين الاثار المعروضه ازاى مصر كانت متطوره و متقدمه فى فترة العصور الوسطانيه.

من الفن الفارسى المعروض سجاد نادر من تبريز و شيراز و اصفهان ، و من تركيا معروضه حتت فنيه قيمه من الخزف و السجاد. و من الاندلس فيه حتت قيشانى و تحف مزخرفه بالرسومات و الحروف الكوفيه الاندلسيه. و من شبه الجزيره الهنديه فيه معروضات من الفن الهندى المغولى ( الموغالى ) فيه اسلحه معروضه من تركيا و من عصر محمد على باشا ، و من ضمن السيوف القيمه المعروضه سيف السلطان العثمانى سليمان القانونى.

## متحف الفن الإسلامى الجديد
المتحف كان تم ترميمه و توسيعه سنة 1983 و افتتحه الرئيس حسنى مبارك سنة 1984. لكن فى سنة 2003 اتضح انه محتاج تطوير اكبر بسبب تكدس التحف و الاثار فإتقفل و ابتدت عملية تطوير جديده.

فى 24 اكتوبر 2010 احتفل فى مصر بإفتتاح متحف الفن الإسلامى بعد تطويره و بقى مزود بأحدث نظم العرض المتحفى و بقى بيعتبر اكبر متحف للفن الإسلامى فى العالم. عملية تطوير المتحف اخدت سبع سنين.

## مصادر
* العربيه.نت، 24 اكتوبر 2010.
* الاهرام ، عدد 45047 ، 7 ابريل 2009.

## لينكات خارجيه
* مصر تحتفل بإعادة افتتاح متحف الفن الاسلامى بعد تجديده
* رجوع الروح.. للمتحف الإسلامى

## المتاحف المصريه

فن اسلامى
تصنيف:القاهرة
فن اسلامى
تصنيف:متاحف اسلاميه
بياس

تصغير|لبياس من بريينى

**بياس** من بريينى (باليونانى: Βίας ο Πρηνεύς) كان فيلسوف يونانى و واحد من حكماء الاغريق السبعه ، بيرجع ليه الفضل انه عمل قوانين اجتماعيه متقدمه , اتسمى قانونه قانون اتيكا و كان فيه حق الملكيه الفرديه المحدوده و حق الشعب فى الاشراف على مؤسسات الدوله و حق الجماعه فى تشكيل وحده ليها قوانينها الخاصه اللى بتحكمها و بتخضع لقانون الدوله

## مصادر

تصنيف:حكماء الاغريق السبعه
تصنيف:فلاسفه قبل سوقراط
تصنيف:فلاسفه
تصنيف:فلاسفه يونانيين قدام
بيتاكوس

[تصغير|تمثال لبيتاكوس فى متحف [متحف اللوفر|اللوفر نسخه رومانى من النسخه اليونانى الاصليه]]

**بيتاكوس** (650 – 570 قبل الميلاد) كان سياسى و فيلسوف يونانى و واحد من حكماء الاغريق السبعه اتولد فى ميتيلينى. بقى قائد جيش بلده ضد جيش اتينا فى الحرب اللى حصلت فى سنة 606 ق./ و حارب للسطيره على الدردنيل و قتل قائد جيش الاتينى فى المعركه بايد واحده و انتخابوه حاكم سنة 590 ق.م بلقب أيسمنيتيس بعد عشر سنين فى الحكم استقال و بعد عشر سنين كمان مات. بتنسب ليه حكم و اقاويل كتيره اغلبها سياسيى و اخلاقى.

## مصادر

تصنيف:فلاسفه
تصنيف:يونانيين قدام
تصنيف:فلاسفه يونانيين قدام
تصنيف:فلاسفه قبل سوقراط
تصنيف:حكماء الاغريق السبعه
كليوبولوس

thumb|200px|"كليوبولوس"

كليوبولوس فليسوف و واحد من حكماء الاغريق السبعه.اتعلم الفلسلفه فى مصر.

## مصادر

تصنيف:حكماء الاغريق السبعه
تصنيف:فلاسفه قبل سوقراط
تصنيف:فلاسفه
تصنيف:فلاسفه يونانيين قدام
بيرياندر

تصغير|بيرياندر

**بيرياندر** (627 ق م - 586 ق م) كان تانى ملوك كورينث , كان واحد من حكماء الاغريق السبعه. طور مدينته تجاريا واجتماعيا و هو بتنسب ليه حكم و مقولات بتوصل لحد الفيين . عشان يحمى تجارة بلده و يطورها راح بنى مستعمرتين هما بوتيدايا فى خالكيديكى و أبولونيا فى اليريا واحتل مدينة ابيداوروس وضم كوركيرا، فى عهده كانت التجارة مزدهرة جامد لدرجة ان ايرادات الدولة كلها كانت بتتكفى من رسوم على السلع. حافظ على علاقات وديه مع ملوك مصر و ليديا.

## مصادر

تصنيف:حكماء الاغريق السبعه
تصنيف:فلاسفه قبل سوقراط
تصنيف:فلاسفه
تصنيف:فلاسفه يونانيين قدام
حرب الوراثه الاسبانيه

لما اخر ملوك سلالة عيلة هابسبورج، كارلوس التانى مات بدون مايكون له اولاد و ورث الحكم لفيليبى دى بوربون ، حفيد اخته ماريا تيريزا من اسبانيا و حفيد لويس الاربعتاشر ملك فرنسا خلفه على العرش باسم فيليبى الخامس ملك اسبانيا ،و فيليبى الخامس ملك اسبانيا كان اول حاكم من بوربون لاسبانيا ما بين ( 1700 و 9 يوليه 1746 ) . ( اتولد 1683 ). حكم سنين قليلة و ابتدت حرب الوراثة الاسبانية بسبب ان امبراطور الامبراطوريه الرومانيه المقدسه ليوبولد الاول طالب بأنه الأحق بعرش اسبانيا، بعد عشر سنين من الحرب , سلام اوتريخت وافقت و اعترفت بأن فيليب الخامس يكون ملك اسبانيا لكن اسمه اتشال من سلسلة خلافة العرش الفرنساوى.

تصنيف:تاريخ اسبانيا
احمد علام

**احمد محمد مصطفى علام** و شهرته احمد علام كان ممثل مصرى, اتولد فى سندبيس مركز القناطر الخيرية فى 20 يوليه 1899 واتوفى يوم 2 سبتمبر 1962 فى القاهرة حاصل على وسام العلوم والفنون من الدرجة الأولى سنة 1960

## حياته
احمد علام اتولد فى سندبيس مركز القناطر الخيريه يوم 20 يوليه سنة 1899.

## فيلموجرافيا

* 45 يوم
* عواطف (1958)
* مع الايام (1958)
* قلوب العذارى (1958)
* المجد (1957)
* المجرم (1957)
* رد قلبى (1957)
* بنات الليل (1955)
* ثورة المدينة (1955)
* الله معنا (1955)
* السيد البدوى (1954)
* غضب الوالدين (1952)
* عاصفة فى الربيع (1951)
* عاصفة على الربيع (1951)
* انا بنت مين (1950)
* ايام شبابى (1950)
* ولدى (1949)
* فتح مصر (1948)
* نحو المجد (1948)
* المستقبل المجهول (1948)
* عاشت فى الظلام (1948)
* غروب (1947)
* شادية الوادى (1947)
* هدية (1947)
* الماضى المجهول (1946)
* شمعة تحترق (1946)
* جنة و نار [ب] (1945)
* قضية اليوم (1943)
* أولاد الفقرا (1942)
* خفايا الدنيا (1942)
* يوم سعيد (1940)
* حياة والام السيد المسيح (1938)
* انشوده الراديو (1936)
* وداد (1936)
* الغندورة (1935)
* بنت النيل (1929)

## جوايز
احمد علام اخد وسام العلوم والفنون من الدرجه الاولى سنة 1960.
 
## وفاته
احمد علام اتوفى يوم 2 سبتمبر سنة 1962 فى القاهره.

## لينكات برانيه

## مصادر

تصنيف:مواليد 1899
تصنيف:وفيات 1962
تصنيف:ممثلين مصريين
تصنيف:قليوبيين
تصنيف:ناس من القناطر الخيريه
.ne

**ne.** هو دومين اعلى مستوى بتاع النيجر (ccTLD) فى التسلسل الهرمى لنظام اسم المجال للإنترنت و هو الجزء الاخير من اسم المجال او الحروف اللى بعد اخر نقطة فى الاسم. دومين .ne ابتدا سنة 1996.

## نطاقات المستوى التانى (second level domains)
فى تسع نطاقات مستوى تاني. التسجيلات بتبقا من المستوى التالت:

* **com** : مواقع تجاريه
* **edu** : مواقع تعليميه
* **eun** : شبكة الجامعات
* **gov** : مواقع حكوميه
* **mil** : مواقع عسكريه
* **name** : مواقع شخصيه
* **net** : شبكات
* **org** : منظمات
* **sci** : مواقع علميه

دلوقتى بقا ممكن كمان التسجيل من المستوى التانى (تحت دوت  على طول) بس للمواقع بتاعت خدمة المجتمع اللى ماتكونش مواقع تجاريه، او مواقع تجاريه.

## لينكات برانيه
* لسته بكل المواقع اللى بتنتهى بـ""
معلومات عن التسجيل
* IANA .ne whois information .

تصنيف:نايجر
الخلفا الفاطميين

حكم الفاطميين فى المغرب الادنى و المغرب الاقصى من سنة 909م لسنة 969م. اتولى حكم الدوله الفاطميه فى الفتره المغربيه اربع خلفا هما : المهدى بالله ، و القائم بأمرالله ، و المنصور بنصر الله ،و المعز لدين الله.

فى سنة 969م اتنقل مركز حكمهم من المغرب لمصر و كان اول خلفائهم فى مصر المعز لدین ‌الله.

القاهره بقت عاصمتهم و مقر ملكهم ، و شملت امبراطوريتهم المغرب و الشام و سيسيليا و مالطا. شاف عصرهم طرد المسلمين من سيسيليا (1091) و تدشين الحروب الصليبيه (1096).

فضلت الدوله الفاطميه قايمه لغاية سنة 1171 و حكمها بعد المعز لدين الله عشر خلفا منهم الحاكم بأمر الله اللى اشتهر فى التاريخ بحاجات غريبه و هدم كنيسة القيامه فى بيت المقدس و كان ليهدمها دور كبير فى الترويج للحروب الصليبيه ، و كان اخرهم العاضد لدین‌ الله.

عشان معلومات عن الفاطميين :
* شوف : الفاطميين
* شوف : الدوله الفاطميه فى مصر

خلفا فاطميين
حلفا فاطميين
تصنيف:الدوله الفاطميه
تيميشوارا

250px|thumb|left|ميدان النصر فى تيميشوارا
**تيميشوارا** (بالرومانى:Timişoara ، بالمجرى :Temesvár) هى مدينة فى منطقة بانات فى غرب رومانيا و عاصمة كونتية تيميش و تانى اكبر مدن رومانيا بعد بوخاريست.
## التاريخ
الاستكشافات الاركيولوجيه اللى اتعملت حوالين تيميشوارا اثبتت وجود مستوطنات بشريه بيرجع تاريخها للعصر الحجرى الجديد (النيوليثى) و لحد العصر الرومانى.اقدم ذكر للمدنيه بيرجع لسنة 1212 لما اتشار لوجود حصن رومانى اسمه حصن تيميسينسيس (Temesiensis). هاجمها التتار فى القرن التلاتاشر بس القلعه بتاعتها اتعاد بناتيها من تانى و سكن فيها الملك تشارل الاول ملك المجر ما بين (1309–1342).احتلها الاتراك العثمانيين من سنة 1552 و طردهم منها النمساويين سنة 1716 و ضموها للنمسا حسب معاهدة باساروفيتس سنة 1718.حاصرها الثوريين المجريين لمدة 107 يوم سنة 1848 و احتلها الصرب سنة 1919.سنة 1920 اتوقعت معاهدة تريانون اللى اعتبرت تيميشوارا و منطقة بانات اللى حواليها حته من رومانيا.
ما بين 15 و 17 ديمسبر سنة 1989 ، اندلعت فى تيميشوارا مظاهرات ضد الزعيم الشيوعى نيكولاى تشاوشيسكو و بعد كام يوم انتشرت الثوره فى باقى رومانيا لما اتقتل فى تيمشوارا حوالى 170 واحد فى المظاهرات دى و خلصت باعدام تشاوشيسكو بالرصاص و انهيار نظامه الديكتاتورى.  
## التعليم
thumb|left|250px| مقر العماده بتاع جامعة تيميشوارا البوليتكنيكيه اللى اتأسست سنة 1920
المؤسسات التعليميه فى تيميشوارا من اهم الحاجات اللى بتميز المدينه و بسبب طبيعة التركيبه السكانيه المتعدده الثقافات و الاثنيات، بتهتم مدارسها بتعليم التلامذه فى المدارس عدد كبير من اللغات الاجنبيه زى الالمانى و المجرى و الصيربى و السلوفاكى و الاوكرانى بالاضافه للغه الام لاغلب السكان :الرومانى.
بتشتهر تميشوارا كمان بجامعاتها الكتيره و اللى ليها احترام و سمعه كويسه فى رومانيا كلها، و دى ليستة باهم الجامعات فى مدينة تيميشوارا:
* جامعة الغرب (تيميشوارا) (Universitatea de Vest)
* جامعة تيميشوارا البوليتيكنيكيه (Universitatea „Politehnica” din Timişoara)
* جامعة بانات (Universitatea Banatului)
* جامعة فيكتور بابيش للطب و الصيدله (Universitatea de Medicină şi Farmacie Victor Babeş)
* جامعة تيميشوارا للعلوم الزراعيه و الطب البطرى فى بانات (Universitatea de Ştiinţe Agricole şi Medicină Veterinară a Banatului din Timişoara)
* جامعة تيبيسكوس (Universitatea Tibiscus)
* جامعة ديميتريه كانتيمير المسيحيه (Universitatea Creştină Dimitrie Cantemir)
* جامعة ميهاى ايمينيسكو (Universitatea Mihai Eminescu)
* جامعة يوان سلافيتش (Universitatea Ioan Slavici)

## الثقافه و الفنون
تيمشوارا بتعتبر مركز ثقافى مهم فى منطقة غرب رومانيا و فيها مسارح و اوبرا و باليه و اوركيسترا فيلهارمونيه و مكتبات عامه و جناين على ضفاف نهر بيجا.
## المبانى
من اجمل و اهم المبانى الاثريه فى تيميشوارا الكاتيدرائيه الكاتوليكيه (1736-1773) و الكاتدرائيه الصيربيه (1748 ، اترممت سنة 1791) و المتحف الى موجود فى قصر بيرجع تاريخه للقرن الاربعتاشر.
## الاقتصاد
تيميشوارا من اهم المراكز الاقتصاديه فى رومانيا و فيها عدد كبير من الصناعات اللى اتعملت فيها بعد الحرب العالميه التانيه زى الاجهزه الكهربائيه و المواتير الجرارات الزراعيه و الانسجه و الهدوم و الكيماويات و البلاستيك و الجزم و الاكل المعلب. 
## سبب التسميه

## المشاهير

## مصادر

* "Timişoara." Encyclopædia Britannica. Deluxe Edition. Chicago: Encyclopædia Britannica, 2008.
## لينكات برانيه
* تيميشوارا

تصنيف:مدن رومانيا
ابو العلا محمد

**الشيخ ابو العلا محمد** (1884 - 1927) من مواليد قرية بنى عدى مركز منفلوط فى محافظة أسيوط. واحد من أهم الملحنين فى الربع الاول من القرن العشرين، و هو اول واحد ياخد باله من صوت ام كلثوم.

**أبو العلا محمد** كان مغنى مصرى. اتولد حوالى سنة 1872 فى بنى عدي، هيا قرية فى منطقة أسيوط المصرية، وتو سنة 1927.

## حياته
من المحتمل أنه درس فى الأزهر ، و إن لم يتعمق فى دراسة اللغة العربية. ويرجح أنه ابتدا مسيرته المهنية *[[منشد|كمنشِد]]* وقارئ للقرآن،و ده أهله للحصول على لقب " الشيخ بعد الأعمال الدينية، اتجه لالمزيكا العلمانية. القصائد الكلاسيكية أو الأعمال الأكاديمية الحديثة ( *دور* ). و كان يرافقه فرقة مزيكا (أو *تخت* ). *)* واللى ضم احسن موسيقيى عصره. استلهم جماله المزيكا من جمال مزيكا عبده الحامولى .

كان مدمن على الكحول ومصاب بمرض السكر، و تدهورت صحته الجسدية بعد نص عشرينات القرن العشرين، و مات سنة 1927  .

اكتشف أبو العلا محمد المطربة أم كلثوم ودربها. وكمان فتحيه احمد اللى كانت  واحده من طلابه.

رزق الشيخ (أبو العلا محمد) من الولاد  بولدين وست بنات، و كان ابنه الدكتور (جلال الدين) يرغب فى الجواز من (أم كلثوم) لكن لم تتحقق رغبته.

أصيب الشيخ (أبو العلا محمد) بالشلل فتعذر عليه الغناء والتلحين فى الخامس من شهر يناير سنة 1927م توفى، وشاركت (أم كلثوم) فى جنازته وودعته لمثواه الأخير.

## مزيكا
تعود تسجيلاته الأولى، لصالح اسطوانات غراموفون ، للفترة ما يناير 1912 بعدها قام بالتسجيل مع ميشيان، وبايدافون، وبوليفون.

## ابرز أعماله و إسهاماته
*تلحين القصائد: يعتبر رائد تلحين القصائد العربية العمودية، وحافظ على قالبها التقليدي، و ألحن لأم كلثوم قصائد شهيرة زى "وحقك أنت والطلب".
*التلحين والتدريس: كان معلم ومقرئاً و أستاذاً لأم كلثوم فى بداياتها، ويعتبر صوت الروح فى زمن كانت فيه الأصوات تغنى.
*مؤلفاته: كتب أعمال أدبيه زى "سطور على اليم"، "سطور على السحاب"، "بكاء الزهر"، و"من الزوايا وللتاريخ".
*الريادة المزيكا: أسس نموذج مثالى للقصيده العربية فى الغناء الكلاسيكي، و أثر فى أجيال من الملحنين زى القصبجى وعبد الوهاب.

## أشهر أعماله الغنائية
تلحين القصائد (مع أم كلثوم): لحّن ليها قصائد هامة فى بداية مشوارها، منها:
* "الصب تفضحه عيونه" (1924).
* "وحقك انت المنى والطلب" (1926) (من كلمات الشبراوى).
* "اراك عصى الدمع".
* "أمانا أيها القمر".
* "افديه ان حفظ الهوى".
* "غيرى على السلوان قادر".
* أعماله كمؤدى (مواويل):
* "بالبخت كنت أفتكر".
* "قل للنحيلة باسلام تورع".

## شوف كمان
* شخصيات مصريه مشهوره
* رواد الغناء فى القرن 19
## مراجع
200px|center

تصنيف:مغنيين مصريين
تصنيف:مواليد 1884
تصنيف:وفيات 1927
تصنيف:ملحنين مصريين
تصنيف:موسيقيين مصريين
تصنيف:اشخاص من محافظه اسيوط
تصنيف:ناس من منفلوط
تصنيف:وفيات فى مصر
تصنيف:مواليد فى مصر
تصنيف:صفحات تستخدم خاصية P106
تصنيف:صفحات تستخدم خاصية P27
تصنيف:صفحات تستخدم خاصية P20
تصنيف:صفحات تستخدم خاصية P570
تصنيف:صفحات تستخدم خاصية P569
عبدالمنعم مدبولى

200 px|thumb

**عبد المنعم مدبولى**  اسمه الكامل عبدالمنعم مدبولى حسن.  ممثل كوميدى و مخرج مصرى ,اتولد فى حى باب الشعريه  فى القاهره فى مصر يوم 28 ديسمبر 1921 و مةت يوم 9 يوليه 2006 فى القاهره و كان عمره 85 سنه لما مات

## مسلسلاته

* الكلام المباح (2005)
* لقاء السحاب (2004)
* اجرى ..اجرى ..اجرى (2002)
* يوميات ونيس (ج4) (1997)
* الشارع الجديد (1996)
* سر اللعبة (1996)
* الجواز على طريقتى (1995)
* كوبرى الاحلام (1994)
* ناس ولاد ناس (1993)
* ماما نور (1991)
* وكسبنا القضية (1986) 29
* أبنائى الأعزاء..شكر (1979) ...بابا عبده
* الانسة كاف (1900)
* لا يا ابنتى العزيزة (1900)

## مسرحياته

* أولاد ريا و سكينه (2006)
* سوق الحلاوه (1990)
* ريا و سكينه (مسرحيه مصريه) (1983)
* مطار الحب (1970)
* السكرتير الفنى (مسرحيه) (1968)
* هاللو شلبى (1968)
* ذات البيجامه الحمرا (1967)
* الزوج العاشر (1964)
* لوكاندة الفردوس (1964)
* زقاق المدق (1958)
* السجين
* نمرة 2 يكسب
* بحبك يا مجرم

## فيلموجرافيا

**تمثيل**
* أريد خلع (2005)
* عايز حقى (2003)
* العاشقان (2001)
* ست تحت المراقبه (2001)
* الست و الساطور (1997)
* السيد كاف (1994)
* كريستال (1993)
* ضحية حب (1988)
* ابتسامه فى عيون حزينه (1987)
* بكره احلا من النهارده (1986)
* العايقه و الدريسه (1985)
* أنا مش حراميه (1983)
* حب فى الزنزانه (1983)
* احنا بتوع الأتوبيس (1979)
* شهادة مجنون (1978)
* شباب يرقص فوق النار (1978)
* الف بوسه و بوسه (1977)
* العيال الطيبين (1976)
* مولد يا دنيا (1976)
* سيقان فى الوحل (1976)
* احترسى من الرجال يا ماما (1975)
* الحفيد (1974)
* فى الصيف لازم نحب (1974)
* طاحونة السيد فابر (1973)
* مدرسة المشاغبين (1973)
* انا و ابنتى و الحب (1972)
* جنون المراهقات (1972)
* رجال فى المصيده (1971)
* صراع مع الموت (1970)
* المرايه (1970)
* ربع دستة اشرار (1970)
* سوق الحريم (1970)
* أصعب جواز (1970)
* شىء من العذاب (1969)
* نشال رغم أنفه (1969)
* الناس اللى جوه (1969)
* فتاة الاستعراض (1969)
* للمتزوجين بس (1969)
* المليونير المزيف (1968)
* المساجين التلاته (1968)
* حلوة و شقية (1968)
* ابن الحته (1968)
* 3 قصص (1968)
* التلميذه و الأستاذ (1968)
* مطارده غراميه (1968)
* حوا و القرد (1968)
* عالم مضحك اوى (1968)
* أشجع رجل فى العالم (1968)
* شنطة حمزة (1967)
* شقة الطلبه (1967)
* شاطئ المرح (1967)
* الزوج العازب (1966)
* افلاس خاطبه .فيلم قصير (1966)
* اخر جنان (1965)
* اقتلنى من فضلك (1962)
* أنا و أمى (1960)
* هيجننونى (1960)
* بين السما و الأرض (1959)
* الجوهرة (1900)
* الرجوع و الندم (1900)
* دنيا و فيها العجب (1900)
* لو كنت منافق .مسلسل اذاعى (1900)
* ايامنا الحلوه (1900)
* الجواز و الصيف
  
**اخراج**
* نشنت يا ناصح .مسرحيه (1995)
* أجمل لقا فى العالم .مسرحيه (1973)
* مطار الحب .مسرحيه (1970)
* السكرتير الفنى.مسرحيه (1968)
* أنا و هى و سموه.مسرحيه (1966)
* انا و هو هيا . مسرحيه (1964)
* لوكاندة الفردوس.مسرحيه (1964)
* البلدوزر . مسرحيه (1900)
* جلفدان هانم
* دسوقى أفندى
* مطرب العواصف
* اصل وصورة
* حلمك يا شيخ علام
* المفتش العام
* مطرب العواطف
* وسط البلد
 
**تأليف**
* ربع دستة اشرار (1970)
* العتبه جزاز (1969)
* شنطة حمزة (1967)
* غرام فى اغسطس (1966)
* انا و هو هيا .مسرحيه (1964)
* هيجننونى (1960)
* غراميات ست (1960)
  
**انتاج**
* صاحبة الملاليم (1949)
 

## مصادر

تصنيف:مواليد 1921
تصنيف:وفيات 2006
تصنيف:ممثلين مصريين
تصنيف:مخرجين مصريين
تصنيف:مسرحيين مصريين
تصنيف:كوميديانيين مصريين
تصنيف:قاهريين
تصنيف:ناس من باب الشعريه
ليبراليه اشتراكيه

تصغير|200بك|يسار
الليبراليه الاشتراكيه ( social liberalism), وتسمى ايضا **الليبراليه اليساريه** و *الليبراليه الاجتماعيه* . تعتبر الليبراليه الاشتراكيه من تطورات الإيديولوجيا الليبراليه. ظهرت فى اوائل القرن العشرين. الليبراليه الاشتراكيه تؤمن بافكار الليبراليه وتضيف عليها و بتنادى ان الدوله الليبراليه لابد أن تطبق و توفر لمواطنى الدوله بجانب الحقوق المدنيه و الحقوق الليبراليه لابد أن توفر فرص عمل للمواطنين و الرعايه الصحيه والتعليم ايضا. الليبراليه الاقتصاديه ما بين الليبراليه كلاسيكيه و الاشتراكيه , فهى متأثرة جدا بافكار الليبراليه و فى نفس الوقت متأثره ببعض الافكار من الاشتراكيه خصوصا موضوع العداله الاجتماعيه. اقتصاد الليبراليه اليساريه يتسمى اقتصاد مختلط. نوع الاقتصاد ده يجمع بين المذهب الاقتصادى عكس بعض هما الراسماليه و اقتصاد شمولى وفيه الدوله الليبراليه تطبق افكار اشتراكيه و هى تملك الدوله لشركات (القطاع العام), وما بين اقتصاد السوق الحر و تملك الافراد الشركات والمصانع. بتعتبر الليبراليه الاشتراكيه فى الوسط ( زى اغلبيه احزاب الليبراليه) و ساعات فى الوسط اليسارى, على حسب من بينفذ افكارها.

## الفرق بين الليبراليه الاشتراكيه و الاشتراكيه الديموقراطيه

رغم ان فيه تشابه بين الايدلوجيتين بشكل كبير لكن الليبراليه الاشتراكيه تعتبر من تطور الفكر الليبرالى و متأثره جداً بافكار الليبراليه مثلحقوق الانسان و اقتصاد السوق الحر ( انما بشكل جزئى مش كامل) و فى نفس الوقت متأثره بافكار اشتراكيه , بتياراتها المختلفه, خصوصا فى موضوع عدالة اجتماعية.

بعكس الاشتراكيه الديموقراطيه اللى تعتبر من تطور الفكر الاشتراكى و متأثرة بافكار اشتراكيه لكن فى الوقت نفسه متأثرة بافكار الليبراليه خصوصا بالديموقراطيه الليبراليه و الحقوق المدنيه.

مناللى نادو بالليبراليه الاجتماعيه فى مصر كان محمد البرادعى و عمل حزب سماه الدستور و الحزب متأسس على مبدأ الليبرالية الاجتماعيه

ليبراليه اشتراكيه
تصنيف:ليبراليه
تصنيف:اشتراكيه
ليبراليه
تصنيف:مصطلحات سياسيه
تصنيف:مذاهب
فريدريك انجلز

left|thumb| فريدريك إنجلز

**فريدريك انجلز** (*Friedrich Engels*   ) (1820- 1895م) كان فيلسوف و عالم اقتصاد سياسى المانى شارك فى تأسيس النظريه الماركسيه مع صاحبه و رفيق كفاحه كارل ماركس.
## مصادر

تصنيف:مواليد 1820
تصنيف:وفيات 1895
تصنيف:فلاسفه ملحدين
تصنيف:ملحدين انجليز
تصنيف:ملحدين بريطانيين
تصنيف:ملحدين المان
تصنيف:ماركسيه
تصنيف:شيوعيه
تصنيف:فلاسفه المان
تصنيف:اقتصاديين المان
ايمن نور

thumb

ايمن عبد العزيز نور اتولد فى يوم 5 ديسمبر 1964 , سياسيى ليبرالى مصرى و كان مرشح من مراشحين فى انتخابات الرئاسه الاولانيه فى تاريخ مصر. مؤسس حزب الغد و كان عضو سابق فى حزب الوفد الجديد.بيعتبر من اصغر اعضاء مجلس شعب (البرلمان المصرى) لما بقى ى زى دايره باب الشعريه و هو عنده 30 سنة. اخد جايزه احسن اداء برلمانى على مستوى دول البحر الابيض المتوسط. اتقدم عن حزبه بصفته رئيسه للانتخابات الرئاسيه المصريه سنة2005 وهى اول انتخابات تعدديه فى تاريخ مصر, وجاه فى المركز التانى فى النتايج النهائيه فى الانتخابات.

تصنيف:مواليد 1964
تصنيف:مرشحين لرياسة مصر
تصنيف:ليبراليين مصريين
تصنيف:سياسيين مصريين
تصنيف:دقهلاويه
تصنيف:ناس من المنصوره
تصنيف:مصريين مع ثورة 25 يناير
ديفيد هيوم

thumb|ديفيد هيوم

**ديڤيد هيوم** (انجليزى: David Hume) (اتولد يوم 26 ابريل 1711 - مات يوم 25 اغسطس 1776)، كان فيلسوف و اقتصادى و مؤرخ اسكتلندى و شخصية من الشخصيات المهمة فى الفلسفه الغربيه و تاريخ التنوير الاسكوتلندى. اتأثر جامد بافكار چون لوك السياسيه و الفلسفيه التجريبيه. هيوم كان اول فيلسوف كبير فى العصر الحديث بيتكلم على فلسفة طبيعية شاملة و رفضه الفكره المسيطره وقتها ان العقول البشريه نسخ مصغره من العقل الإلهى. و بدل كده, شاف ان احسن حاجه ان تتطبق مبادئ الفلسفه التجريبيه و المفسره الموجوده عشان يدرس العقل البشرى.

## كتبه
* 1739- رسالة فى الطبيعة البشرية فى جزءين
* 1740 - موجز الرسالة فى الطبيعة البشرية
* 1741 - مباحث أخلاقية وسياسية
* 1748 - محاولات فلسفية فى الفاهمة البشرية، اللى إتسمّا تانى فى طبعة 1758 فى مبحث فى الفاهمة البشرية
* 1751 - مبحث فى الأخلاق
* 1752 - مقالات سياسية
* 1754 - تاريخ انجلترا، المجلد الاول (عهد جاك الاول و شارل الاول)
* 1756- تاريخ انجلترا، المجلد التانى (تاريخ ال ستيوارت) و (تاريخ انجلترا من اجتياح يوليوس قيصر لـ هنرى الرابع)
* 1799 - محاورات فى الدين الطبيعي، اللى حضّره سنة 1769
## مصادر

تصنيف:فلاسفة عصر التنوير
تصنيف:تنويريين
تصنيف:فلاسفه
تصنيف:مواليد 1711
تصنيف:وفيات 1776
الجمهوريه الفرنسيه الاولى

[thumb|300 px|علم الجمهوريه الفرنسية و [الثوره الفرنساويه , الاحمر و الازرق يرمز للون علم باريس والابيض فى الوسط كان علم و شعار عيلة لويس الستاشر اللتى حكمت فرنسا]]

**الجمهورية الفرنسية الأولى** بالفرنساوى Première République française. تعرف كمان أنها جمهورية الثوره الفرنساويه. إعلان الجمهورية الرسمى كان فى يوم 22 سبتمبر سنة 1792 , لما قام الثوار الفرنساويين بخلع الملك لويس الستاشر بشكل رسمى. تعتبر أول جمهورية فى اوروبا ,و ممكن فى العالم من ساعة الجمهوريه الرومانيه القديمة, استمرت الجمهورية الفرنسية لحين قيام نابليون بونابرت بلغى الجمهورية و تائسيسه الامبراطوريه الفرنسيه الاولى فى سنة 1804 .

الجمهورية الفرنسيه الاولى جرى فى عهدها 3 حكومات :

# الجمعيه الوطنيه: 1792-1795، روبيسپيير، حكم الارهاب.
# حكومة المديرين : 1795-1799، باول بارا، حركة الترميدوريون.
# حكومة القناصل : 1799-1804، نابليون بونابرت، و بعد كده لغى نابليون الجمهوريه و اسس الامبراطوريه الفرنسيه الاولى

تصنيف:تاريخ فرنسا
تصنيف:ثوره فرنسيه
تصنيف:فرنسا
فلسفه سياسيه

تصغير|200بك|يسار
**الفلسفه السياسيه** فرع من فروع الفلسفه و العلوم سياسيه بتعبر حاجة مشتركة, بتهتم بدراسة اشكال الحكم المختلفه و نوع العلاقه اللى بين الحاكم و المحكومين. صنفها اريسطو على انها من العلوم التطبيقيه، عشان مرتبطه بالممارسه العمليه و بتعتبر من اكتر انواع الفلسفه اللى ممكن تتطبق على الواقع. بتهتم الفلسفه السياسيه كمان بالملكيات العامه و الخاصه و عن القانون و ايه هو وليه يتطبق وايه اللى يخلى حكومة شرعية ولا لا, ولو الحكومة شرعية ايه القوانين و الواجبات اللى لازم تتطبق على مواطن الدوله و ايه حقوقه و ايه, باختصار الفلسفه السياسيه بتتناقش و تجيب حلول و افكار جديده للسياسة اللى موجودا دلوقتى او لما فكرة سياسيه تفشل ازاى نطلع فكرة جديده وكده.الايديولوجيات السياسيه كلها و الاقتصادية بيتعتبر من الفلسفه السياسيه و اشهرهم هما الليبراليه و الاشتراكيه و الشيوعيه.

## فلاسفه سياسيين
* افلاطون
* ارسطو
* توماس هوبز
* جون لوك
* جان جاك روسو
* فولتير
* ايمانويل كانط
* فريدريك هيجل
* كارل ماركس
* نيكولاى ماكيافيللى
* فلاديمير لينين
* فريدريك انجلز
* ليون تروتسكى

فلسفه سياسيه
تصنيف:فلسفه
تصنيف:علوم اجتماعيه
سيلينا

**سيلينا** كينتانييا-پيريز ()
(16 ابريل 1971 - 31 مايو 1995 امريكا) مكسيكيه امريكانيه, كانت واخد جايزة جرامى.
فى التسعينيات, سيلينا كانت واخده لقت ”ملكة مزيكة Tejano“.

## نوتات

## لينكات برانيه

* حته من اغنية ''Como La Flor'' من اكتر الاغانى المعروفه لسيلينا.

تصنيف:وفيات 1995
تصنيف:مواليد 1971
تصنيف:مغنيات امريكيات
تصنيف:امريكان مكسيكيين
تصنيف:امريكان اصليين
تصنيف:شهود يهوه
تصنيف:مغنيين-كتاب اغانى
تصنيف:كتاب اغانى
تصنيف:فنانين تسجيلات كابيتول
لغات اراميه حديثه

**اللغات الأراميّه الحديثه** ( Neo-Aramaic او Modern Aramaic;  ארמית חדשה |Aramit Ħadasha|) هما انواع من اللغه الأرامى اللى هما لغات محليه كان فيه ناس بيتكلموها فى العصور الوسطانيه لحد العصر الحديث, و إتطوّرت من لهجات الأرامى الوسطانى حوالين 1200 م.
المصطلح ده بيوصف اللغات المحكيه, و مش اللغات الأراميه اللى بيستعملو بس فى الكتابه, او فى اللغات المقدسه او اللغات الكلاسيكيه (مثلا, التارجوم الأرامى |targum|, السريانى الكلاسيكى و المندائى الكلاسيكى). على اى حال, اللغات الكلاسيكيه دى بتستمر فى تأثيرها على اللغات المحكيه الأراميه الحديثه.
thumb|right|مخطوط تاريخى بالآرامى
بالنسبه لـ سايت Ethnologue, فيه تقدير بـ500,000 واحد لغته الاصليه هى لهجه من اللهجات الأراميه الحديثه من سنة 1994. اكبر مجموعه هى سوريث |Sureth| اللى فيه شويه بيقسّمو تقسيم صناعى على حسب الكنيسه اللى تابعين ليها, لـ أرامى حديث أشورى (|Ātûrāyâ| او |Sûret-Ashuri|) (210,000 واحد), و أرامى حديث كلدانى (|Kaldāyâ| او |Sōreth|) (206,000 واحد), و طورويو/صورايت (|Ṭuroyo/Ṣurayt| او |Suryoyo|) (112,000 واحد).
## لينكات برانيه
* The Aramaic Language and Its Classification - Journal of Assyrian Academic Studies 
* Modern Day Assyrian - Neo-Aramaic resource at the Jehovah's Witnesses Official Website 
* Sureth - French/English Dictionary 

لغات اراميه حديثه
تصنيف:الهلال الخصب
تصنيف:لغات العراق
ايديولوجيا

[thumb|left|upright=0.7|[Karl Marx posits that a society's dominant ideology is integral to its superstructure.]]
**الايديولوچيا** (بالانجليزى ideology) هى العقيده السياسيه او الفكريه , الايديولوچيا غالبا بتيجى من الفلسفه سياسيه. الايديولوچيا بتعتبر مجموعة منظمة من الافكار اللى بتوضح و بتتخيل منظر متمساك معين (comprehensive vision) من قضايا سياسيه واقتصاديه واجتماعيه ودينيه و حاجات بتتعلق بالانسان فى حياته او بتتعلق من ناحيه الفلسفه بيؤمن بيها الانسان و بيمشى بيها و بينشر افكاره. من الايديولوچيات المعروفه ليبراليه و اشتراكيه و شيوعيه و القومية المصرية و العروبه و غيرهم كتير... الايدلوجيا ممكن تعتبر مجموعة من الافكار المفروضه من الحكام او من جهات تانيه مسيطره على المجتمع والناس.
## أنواع الأيديولوجيا
من أنواعها:
* الإيديولوجيا العلمية.
* الإيديولوجيا الفكرية.
* الإيديولوجيا الطبيعية.
## مصادر

تصنيف:سوسيولوجيا
تصنيف:فلسفه سياسيه
جزيرة الروضه

تصغير|350px|مقياس النيل - جزيرة الروضه.
[فرع [النيل الفاصل بين جزيرة الروضة و مصر القديمة (القاهرة)|تصغير]]
[[قصر الامير محمد على بالمنيل|تصغير]]
**جزيرة الروضه** ، حى فى القاهره. فى الال
اصل الجزيره كان عليها حصن رومانى بيعتبر ملحق بحصن بابليون و جزء من وسايل الدفاع عن راس الدلتا. فى العصور الوسطى اتعرفت جزيرة الروضه بإسم " الجزيره " إكمنها فى مجرى النيل ، و اتعرفت كمان بجزيرة الفسطاط لإن موقعها قدام الفسطاط اللى كبرت وبقى اسمها مدينة مصر فبقت الجزيره اسمها جزيرة مصر. اتعرفت الجزيره كمان بإسم جزيرة المقياس لإن كان فيها مقياس النيل اللى امر ببناه الخليفه الاموى سليمان بن عبد الملك سنة 715م/ 97هـ ، و بيقول الادريسى ان الجزيره كان طولها ميلين و عرضها رمية سهم ، و اتعرفت كمان بجزيرة الحصن بعد ما بنى فيها احمد بن طولون حصنه ، و بجزيرة الصناعه لإن كان فيها " دار صناعه " ( يعنى ورش لتصنيع المراكب و السفن ) ، و فى العصر الاخشيدى محمد بن طغج الاخشيدى نقل دار الصناعه لساحل الفسطاط و انشأ فى الجزيره بستان سماه " المختار " و بنى فيها بيت لحرسه و مبنى للنوبه و مخازن للكسوة و الاكل. و بعدين فى العصر الفاطمى اتسمت جزيرة الروضه بعد ما بدر الجمالى مابنى فيها جنينه سماها الروضه و كان بيزورها من وقت للتانى عن طريق مركب و فى نفس العصر بنى الخليفه الآمر بأحكام الله سرايا جنب البستان سماها " الهودج " لواحده ست كان بيحبها اسمها " البدويه العاليه ".

فضلت الجزيره على مر الايام ضاحيه ملكيه بيبنى فيها الامرا و الوزرا و الخلفا حصونهم و قصورهم و جناينهم. و كانت كمان منتزه جميل لاهالى الفسطاط. فى عهد السلطان الايوبى الصالح ايوب ساب الصالح مكان اقامته فى قلعة الجبل و عزل على الجزيره بعد ما بنى فيها قلعه اتعرفت بإسم " القلعه الصالحيه " و قصور و بيوت لمماليكه اللى سماهم المماليك البحريه جايز لانهم عاشو معاه فى الجزيره فى " بحر " النيل. فى عصر الدوله المملوكيه السلطان عز الدين أيبك هد مبانى الصالح ايوب و بنى من انقاضها المدرسه المعزيه فى الفسطاط. بيقول المقريزى ان الجزيره كانت " متنزهاً مملوكى و مسكن للناس ".

فى العصر الحديث جزيرة الروضه بقت حى للذوات بعد ما بنت اسرة محمد على باشا فيه ڤيلات و سرايات ، فبنى فيه ابراهيم باشا و اسماعيل باشا و الامير محمد على ابن الخديوى توفيق و غيرهم سرايات فخمه. من اشهر القصور اللى اتبنت فى جزيرة الروضه قصر المانسترلى اللى بناه حسن فؤاد المانسترلى باشا سنة 1851 و بيعتبر تحفه معماريه و بيضم دلوقى متحف ام كلثوم.

النهارده جزيرة الروضه بيربطها بالقاهره خمس كبارى و بالجيزه كوبريين ، و بيربط شارع الملك الصالح كوبرى الجيزه بكوبرى الملك الصالح و بيقسم الجزيره لحيين : المنيل او منيل الروضه و المماليك.

مترو انفاق القاهره بقى بيربط محطة الملك الصالح بنواحى القاهره.

## من معالم جزيرة الروضه

* مقياس النيل
* قصر المناسترلى
* كلية طب القصر العينى (جامعة القاهرة)
* كلية طب أسنان جامعة القاهرة
* جامع قايتباى
* شارع قصر المشتهى
* المنيل القديم واللى كان بيسكن فيه عبد الحليم حافظ

## مصادر
* الادريسى، نزهة المشتاق فى اختراق الافاق، ليدن 1866.
* جمال الدين الشيال (استاذ التاريخ الاسلامى): تاريخ مصر الاسلامية ( جزئين )، دار المعارف، القاهرة 1966.
* المقريزى : المواعظ و الاعتبار بذكر الخطط والأثار، مطبعة الادب، القاهرة 1968.
* على مبارك ، الخطط التوفيقية الجديدة لمصر والقاهرة، المطبعه الاميريه ، بولاق 1306هـ

## سبب التسميه

## مشاهير الحى

## شوف كمان
احياء القاهره القديمه واصل اسمائها

تصنيف:جزر
تصنيف:جزر مصريه
تصنيف:احياء القاهره
شبرا الخيمه

**شبرا الخيمه** من ضواحى القاهره. فى الاصل اتعرفت بأسامى شبرا الشهيد و شبرا البلد و كمان اتعرفت بإسم شبرا دمنهور نسبه لمدينه جنبها كان اسمها دمنهور. من العصر الايوبى بقى اسمها شبرا الخيمه .

فى العصور الوسطى كان بيتعمل على شط نيلها يوم 8 بشنس احتفال اسمه " عيد الشهيد ". سبب المهرجان ده إن المسيحيين المصريين كانو بيقولوا إن ماية النيل مش ممكن تزيد من غير ما يجيبوا صباع واحد قديس شهيد كان محطوط فى علبه فى كنيسه فى شبرا دى و يغسلوه فى النيل. العيد ده كان بيتعمل على شط النيل فى شبرا الخيمه و كانو المسيحيين بيروحوا على هناك من كل نواحى مصر و يخرج معاهم سكان القاهره مسيحيين و مسلمين ويتجمعوا و يحطوا خيام على شط النيل فى شبرا دى و يعملو احتفالات ، و بسبب الخيام اللى كانت بتتحط هناك اتسمت شبرا الخيام و بقت شبرا الخيمه .

* شوف كمان : عيد الشهيد.

## سبب التسميه

## مشاهير

## لينكات برانيه
* 
## شوف بارده
* شخصيات مصريه مشهوره

## مصادر

* ابن تغرى: النجوم الزاهرة فى ملوك مصر و القاهرة (16 جزء)، دار الكتب و الوثائق القومية، مركز تحقيق التراث، القاهرة 2005.
* المقريزى : اتعاظ الحنفا بأخبار الائمة الفاطميين الخلفا ( 3 اجزاء)، الهيئه العامه لقصور الثقافه ، القاهره 1999.

تصنيف:القليوبيه
تصنيف:مدن مصريه
تصنيف:بلاد مصريه اساميها فرعونيه
بروج

**بروچ** (فرنساوى: Bruges, نطق: ; هولاندى: Brugge, نطق: ) هيا مدينة وبلديه فى شمال غرب بلجيكا.

تصنيف:مدن بلجيكا
ياطول عذابى

ياطول عذابى
  
## كلمات
 
يا طول عذابى وأشتياقى مابين بعادك والتلاقى

ياما غالبت الشوق وشكيت من طول غيابك عن عينى

أقول لقلبى الشوق ده ليه مادام ح يعطف ويجينى

أصبر مع الايام تتحقق الأحلام

وتشوف حبيب الروح جانى وجاد بقربه وهناني

ونسيت ليالى الشوق والنوح وخفت وقتى يروح منى

من غير ما أقول له ع اللى قاسيت

ايام ماكان غايب عنى

ووقتها تحتار أى الضنى تختار

بعد الحبيب ولو انه يطول وانت ياقلبى كلك أمانى

والا لقاه والصبر قليل والعمر يجرى ساعة التداني

قابلته بعد الغياب وكان سلامى عتاب

وبعد ماتملت عينى طال السكوت بينه وبينى

بدى أقول له على اللى ضنانى والعين تدله عن طول هوانى

سكت عن شكوى الهجران وحيرة القلب الولهان

وقلت أصور له هناي ساعة ماأشوفه وياى

لا قدرت أقول بعده ضنانى ولا قلت قربه هنانى

وجيت أتكلم قلبى اتألم

لما عرض طيف البعاد قدام عيني

لا قدرت أقول بعده ضنانى ولا قلت قربه هنانى

وفضلت من شدة حبي حاير ذليل اسأل قلبي

بعد الحبيب ولو انه يطول وانت يا قلبي كلك أماني

والا لقاه والصبر قليل والعمر يجرى ساعة التداني


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
برلمان

**الپرلمان**
( parlement, ,  ”parler“)
او مجلس النواب بدرب السلطان او مجلس الشعب هو هيئة تشريعيه بتمثل السلطه تشريعيه فى الدول اللى عندها دستور. البرلمان المفروض هو المختص و المسؤل عن السلطه التشريعيه. البرلمان شكل من اشكال الفصل بين السلطات و هو من اهم افكار الليبراليه. البرلمان له دوران. دور رقابى, ودور تشريعى, اول الدور الرقابى, وهوا متابعة عمل الحكومه وكيفية عملها  وبيمارس المجلس الدور الرقابى ايض بعِّدة وسايل مثل. طلب احاطه. بيان عاجل. سؤال. استجواب. اولا طلب الاحاطه, و هوا ان نائب او اكثر يطلبوا من الحكومه او احد اعضائها ان يوضحلهم موضوع معين, و طلب الاحاطه اخف وسيله او صوره من صور الرقابه. البيان العاجل, صوره آخرى من صور الرقابه ويكون فى المواضيع الهامة اكتر من المواضيع اللى تتناقش فى طلبات الاحاطه. السؤال و بيتم بتوجيه سؤال للحكومه او احد اعضائها  والسؤال يأخذ شكل الاتهام سواء اتهام بالتقصير او الاهمال او الفساد او اهدار المال العام او اى سبب بيستدعى مسائلة الحكومه. الاستجواب و ده زى اتهام صريح للحكومه او واحد من اعضائها و عليه انه يرد, والاستجواب زى مايكون تحقيق مع عضو الحكومه, و الاستجواب اخطر وسايل الرقابه اللى ممكن ينتهى بسحب الثقه من الوزير او من رئيس الحكومه نفسها, و فى حالة سحب الثقه من وزير بيقدم استقالته, اما لو الثقه اتسحبت من رئيس الحكومه فاستقالة رئيس الحكومه بتكون استقاله لكل الوزرا, لان مسئولية الوزارة تضامنيه.

## أسامى مختلفه للبرلمان ([[سلطه تشريعيه]])

* مجلس الشعب - مصر
* كونجرس - امريكا
* الجمعيه الوطنيه - فرنسا

تصنيف:مصطلحات سياسيه
تصنيف:سياسه
تصنيف:فلسفه سياسيه
شعب

ال**شعب**, المواطنين, او اهل البلد او الناس (انجليزى: People; فرنساوى: Peuple; المانى: Volk; طليانى: Popolo; اسبانى: Pueblo) دى اسامى بتتقال على مجموعه من الناس بيعيشوا فى مكان او بلد واحدا بتتسمى الوطن. الناس دى بتجمعهم ثقافه واحدا و عادات واحده او قريبة جامد من بعض. كل شعب او اهل بلد متميزين عن شعوب البلاد التانيه سواء باللغه او العادات والتصرفات و شكل العلاقات الاجتماعيه اللى بتكون فى المجتمع دا او شكل الناس نفسهم. الشعب متصنف فى السياسه و القانون والفلسفه وحاجات تانيه كتير.

## الشعب فى السياسه

الشعب فى السياسه هما رعايا الدولة. كل نظم الحكم تقريبا خصوصا الجمهوريات بتقول انها بتحكم باسم الشعب و الناس هما اللى بيختاروها. اول اللى استخدم نوعية الحكم دى هما اليونانيين اهل اتينا لما ثاروا على حكامهم و عملوا حاجة زى الجمهوريه كدا, اللى طبق حكم الشعب بشكل اوقع و متطور شويه كانو الرومان و عملوا الجمهوريه الرومانيه.الجمهوريه بتعتمد على ان الشعب هو اللى بينتخب حكومته و نواب البرلمان اللى بيمثلوه عند الحكومه و المفروض يشوفوا مصالحه ويحموها, ومن حق الشعب كمان زى ما اختار حكامه انه يعزلهم لما يشوف انهم مبقوش بيدافعوا عن مصالحه و بيوفروا للناس حقوقهم. كل المذاهب السياسيه تقريبا زى الليبراليه والاشتراكيه , فالليبراليه بتركز على انها تدى الشعب حقه فى تقرير مصيره وانه يعبر عن نفسه و يختار حكامه و يعزلهم , اما الاشتراكيه فبتركز فى الاقتصاد وان الملكيه عامه للشعب و الدولة المفروض ترعى مصالحهم. فى احزاب ديكاتوريه و نظم ديكاتوريه خصوصا اللى بيبقوا بنظام الحزب الواحد بيدعوا انهم حزب الشعب مع ان هما فارضين نفسهم على الشعب و محدش من الشعب اختارهم عشان يحكموا و غالبا بيخدموا مصالحهم الشخصيه و بس مش الشعب زى ما بيدعوا.

## الشعب فى القانون
 
فى دول فى القانون الجنائى بتاعها و , منها امريكا, بيستخدموا فى الدعاوى الجنائيه المرفوعه باسم الشعب او المجتمع. ودا عشان بيعتبروا الشعب او المجتمع هو الدولة و هو المتضرر الاساسى من الجريمة.

تصنيف:سياسه
تصنيف:مصطلحات سياسيه
تصنيف:فلسفه سياسيه
تكنوقراطيه

تصغير|200بك|يسار
التكنوقراطية ( Technocracy;  Technocratie) شكل من اشكال الحكومه, كلمة اصلها يونانى و κράτος |Cratos| ومعنها الحرفى حكومه الفنيين. الحكومة التكنوقراطيه مش تابعه لاى حزب وممكن ميكونش ليهم فى السياسه ولا ليهم فلسفه سياسيه او ايديولوجيا من اصله, بس بتشتغل على اساس ان كل وزير فى تخصصه فمثلا استاذ و دكتور فى كلية التجارة يمسك وزارة الماليه و الاقتصاد, و استاذ ودكتور فى كلية الطب يمسك وزارة الصحه و دكتور واستاذ فى كلية اقتصاد و علوم سياسيه يمسك رئاسه الوزاره للحكومه و كدا, يعنى بتعتمد على نخبة التخصص المعين و اللى متقدر و محترم من اغلب الناس, كده بيسمح للفرد دا انه يمسك منصب حكومى الحكومه التكنوقراطيه غالبا بتبعد عن دخول فى صف اى حزب او جهة سياسيه و غالبا بتستخدم نوع الحكومه دى وقت ما يكون فيه خلافات سياسيه جامده بين الاحزاب او كحكومه انتقاليه بعد ما تقوم ثوره على نظام الحكم القديم.

تصنيف:مصطلحات سياسيه
تصنيف:فلسفه سياسيه
طابور خامس

thumb|بوستر امريكى من ايام الحرب العالميه التانيه، مكتوب فيه: «وقّف الطابور الخامس»

**الطابور الخامس** هو تنظيم بيبقى ليه شوية طابع عسكرى، وبيشتغل فى السر جوه دوله او مدينه عشان يساعد عدو معين ضد البلد اللى التنظيم ده فيها.

## اصل الكلمه

الطابور الخامس تعبير متترجم من الاسبانى القشتالى فيه ناس بتنسبه للدكتاتور فرانسيسكو فرانكو. لكن اول حد استخدمه فى الاغلب كان قائد من بتوع فرانكو هو الجنرال ايميليو مولا الى كان القائد العام لجيش الشمال ايام الحرب الاهلية فى اسبانيا. وحسب المؤرخ الانجليزى *هيو توماس*، سالوا الجنرال مولا فى مؤتمر صحفى مع صحفيين اجانب انهى من الطوابير الاربعة للجيش حيفتح مدريد؛ رد الجنرال **مولا** ان ده حيبقى دور **الطابور الخامس** (quinta columna)، كان بيشير بصورة ضمنية للجماعات *الفرانكيه* المؤيده للملكيه اللى كانت بتشتغل جوه مدريد فى السر. وتوماس بياكد ان الكلمات «التلقائيه» دى كانت المبرر لسلسلة قتل طويله فى العاصمه. و فى روايه تانيه، الجنرال *مولا* قال فى برنامج اذاعى سنة 1936: «عندنا اربع طوابير بتتقدم ناحية مدريد، اما الطابور الخامس فيتحرك فى الوقت المناسب". التعبير انتشر بسرعه بين الصحفيين واتنقل للغات الاوروبيه التانيه، فحنلاقى ان فيه fifth column فى الانجليزى وfünfte Kolonne فى الالمانى وCinquième colonne فى الفرنساوى وكده.

## استخدام الكلمه

تعبير «الطابور الخامس» فى الغالب بيستعمل بقصد التعليم على والاشارة لمجموعات من الناس على انهم خونه وبيساعدوا العدو: فمثل وقت الحرب غالب بنلاقى ان الاحزاب المعارضه بيتم اتهامهم بانهم طابور خامس للعدو؛ يعنى بيتعاونوا (بقصد او من غير قصد) مع العدو اللى بيهدد البلد.

تصنيف:مصطلحات سياسيه
تصنيف:فلسفه سياسيه
بلوتوقراطيه

**البلوتوقراطيه** (انجليزى: Plutocracy; فرنساوى: Ploutocratie) او **حكم الاغنيا** شكل من اشكال الحكم بتكون فيه الطبقه الحاكمه متميزه عن الكل بإنهم معاهم فلوس و مسيطرين على ثروة البلد كلها , بغض النظر عن ان بقية الشعب فقير او فى فرق كبير بين المواطنين و حكامهم. الدولة البلوتوقراطيه بيتقال انها دولة التجار و رجال الاعمال عشان هما تقريبا بيكونوا المسيطرين على قرارات الحكومه و قوانينها وغالبا بيستخدموها لمصلحتهم الشخصيه مش لمصلحة عامة الشعب.

تصنيف:مصطلحات سياسيه
تصنيف:فلسفه سياسيه
دليلى احتار

دليلى احتار
  
## كلمات

ما بين بعدك وشوقي إليك وبين قربك وخوفي عليك

دليلي احتار

تغيب عني وليلي يطول وفكري فى هواك مشغول

أقول امتى أنا وأنت حنتقابل مع الايام

ولما القرب يجمعنا أفكر فى زمان بعدك

وأخاف يرجع يفرقنا وأقاسي الوجد من بعدك

وبين بعدك وشوقي إليك وبين قربك وخوفي عليك

دليلي احتار وحيرني

ولما القاك قريب مني واقول البعد تاه عني

أشوف عنيك تراعيني وقلبي من لقاك فرحان

وأشوف بينك وبين عيني خيال البعد والحرمان

وأخاف لتفوت ليالينا وأهيم فى بحر أشجاني

وتتبدد أمانينا وأقاسي البعد من ثاني

وبين بعدك وشوقي إليك وبين قربك وخوفي عليك

دليلي احتار وحيرني

أخاف فى البعد توحشني وأخاف فى القرب تتركني

قريب مني تناجيني وطيف بعدك يخايلني

بعيد عني تناديني ومين يقدر يوصلني

لا أنا باصبر على بعدك لحد عنيه ما تسلم

ولا بفرح فى يوم قربك وأخلي الفرحة تتكلم

وبين بعدك وشوقي إليك وبين قربك وخوفي عليك

دليلي احتار وحيرني

يا ريتك حلم فى جفوني أنام وألقاك وأعيش وياك

وآخر طيف أشوف أنت

يا ريتك فجر فى عيوني أنام وأصحى على فرحة

واول صورة أشوفها أنت

وبين صورتك وبين طيفك أعيش و القلب متهني

مش افضل كل ما أشوفك أخاف ترجع تغيب عني

وأقول امتى؟.. أنا وأنت حنتقابل مع الأيام


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
ياللى كان يشجيك انينى

ياللى كان يشجيك انينى
## كلمات الاغنيه
ياللى كان يشجيك أنينى كل ماأشكى لك أسايا

كان منايا يطول حنيني للبكا وانت معايا

حرمتنى من نار حبك وأنا حرمتك من دمعى

ياما شكيت وارتاح قلبك ايام ماكنت أبكى وانعى

**عزة جمالك فين من غير ذليل يهواك**

**وتجيب خضوعى منين ولوعتى بهواك**

**فضلت احافظ على عهدى واسقى الوداد دمع عينيا**
 
لما الزمان ضيع ودي وطول البعد عليا
 
صبحت أحب الحب من بعد عشق الحبيب

اهنى كل قريب واواسي كل غريب

اضحك مع الفرحان وابكى مع الباكيين

وأبات وانا حيران أضحك وابكى لمين

وفضلت أعيش بقلوب الناس وكل عاشق قلبى معاه

شربوا الهوى وفاتوا لى الكاس من غير نديم أشرب وياه

ياللى بكايا شجاك وسمعت لحن الغزل

من طول انيني
 
ياما بكيت من جفاك وضحك لى طيف الأمل
 
من بين جفونى
 
لما نسيني رضاك والبعد طول جفاك
 
عطف حالي على قلبي وعزاني فى تلويعي
 
صبحت أبكي على حبي وتبكي انت على دموعي


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
صافينى مره

اول اغانى عبد الحليم حافظ من الحان محمد الموجى اتغنت فى جنينة الأندلس اول مرة و كانت الاغنية اللى شهرت عبد الحليم حافظ.

  
## كلمات
صافينى مره وجافينى مره

ولا تنسينيش كدا بالمره

صافينى مره وجافينى مره

كنا سوا قلبين الحب جمع شملنا
 
والعين تقول للعين احنا اتخلقنا لبعضنا

وابقى جنبك ولنيش عارف ايه مخبي

والقلب يبقى فرحان وخايف ليروح حبي

تروح الفكره وتيجى الفكره
 
وانت ناسينى كده بالمره
 
اسال نجوم الليل تشهد على حالى يوم ما تغيب

ويا القمر .. ياما سهرت ليالى من غير حبيب

اشكى لوحدى يسهر يسليني
 
من كتر وجدى يفضل يواسيني

ويقول حشوفك مسيرى بكره

وانت ناسينى كدا بالمره

صافينى مره وجافينى مره

لما تكون ناوى تجافيني

قوللى وان كان .. وان كان عليك اللوم

دا رضاك ياروحى على عيني

وانا بخاطرى .. بخاطرى اكون مظلوم

وان عاتبتك ابقى انساني

وان جاوبتك ابقى اهواني

بس افتكرنى ولو بنظره

ياللى ناسينى كده بالمره
 
صافينى مره وجافينى مره


## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
محمد حمزه

**محمد حمزه** شاعر غنائى و صحفى و ناقد فى روزاليوسف وصباح الخير و الوفد و الاهرام الرياضى من مواليد الحلميه 20 يونيه, اتوفى 18 يونيه سنة 2010.

## حياته
محمد حمزه اتولد يوم 20 يونيه سنة 1922 بالمنيا و بحكم شغل ابوه بالسكه الحديد نقلت الاسره سوهاج و بعد اربع سنين و نص نقلت الاسره القاهره و قبل ما يكمل السبع سنين دخل مدرسه بمباقادن اللى بيها عادل امام بعدين دخل المدرسه الخديويه, عاش فى حى القلعه بعدين الحلميه و بعد حصوله على الثانويه دخل كليه الآداب قسم الفلسفه و ما كملش الدراسه بيها الا بعدالاربعين بسبب شهرته المبكره, بدا حياته كمحرر فى روزاليوسف بعدين صحفى و سنة 1970 اصدر ديوان بالفصحى و طبع منه 3000 نسخه, بس لاقى نفسه بالعاميه و استمر مشوار نجاحه لحد وصل رصيده من الاغانى 1200 اغنيه عاطفيه و شعبيه و وطنيه اتغنى بيها عبد الحليم و نجاة و فايزه و شاديه و صباح و محمد رشدى و عفاف راضى و عماد عبد الحليم و هانى شاكر و غيرهم.

قدم مع عبد الحليم كتير من الاغنيات منها "سواح, موعود, جانا الهوا, زى الهوا, اى دمعة حزن لا, نبتدى منين الحكايه, فدائى, عش الى قال, حاول تفتكرنى, مداح القمر, ماشى الطريق و غيرها.

كمان كتب لورده كتير من الاغنيات منها "حكايتى مع الزمان, خليكى هنا و كتير من المطربين و النجوم, كتب محمد حمزه 1200 اغنيه مابين الاغنيات القصيره و الطويله و الافلام السينمائيه و الاذاعه و كتب كتير من اغنيات مسلسلات الاذاعيه الدراميه

## اشهر اغانيه لعبد الحليم حافظ
قدم لعبد الحليم حافظ حوالى 37 اغنيه

* سواح
* استعراض الطلبه
* جانا الهوا
* زى الهوا الحان بليغ حمدى
* موعود الحان بليغ حمدى
* مداح القمر الحان بليغ حمدى
* اى دمعة حزن لا الحان بليغ حمدى
* نبتدى منين الحكايه لحن محمد عبد الوهاب
* حاول تفتكرنى الحان بليغ حمدى
* عاش اللى قال
* يا مركبى سيرى * فدائى

## اشهر اغانيه ل[[شاديه]]
* يا حبيبتى يا مصر
* خدنى معاك
* اخر ليله

## اشهر اغانيه ل[[فايزه احمد]]
* اؤمر يا قمر امرك ماشى

## لينكات برانيه

## مصادر

تصنيف:مواليد 1940
تصنيف:وفيات 2010
تصنيف:شعرا مصريين
تصنيف:ادبا مصريين
تصنيف:كتاب مصريين
تصنيف:قاهريين
تصنيف:ناس من الدرب الاحمر
كوپرولاليا

تصغير|200بك|يسار

**كوپرولاليا** (انجليزى: Coprolalia, نطق: ; فرنساوى: Coprolalie; ألمانى: Koprolalie) هو الشَتم المش-ارادى (*انجليزى:* involuntary) او ان الواحد من-غير اراده يقول كلام ابيح او يعمل حاجات مش مقبوله لمجتمعه او يهزّأ. كوپرولاليا جايه من اليونانى κόπρος  يعنى براز, و λαλία  من  يعنى ”يتكلّم“. المصطلح فى العاده بيستعمل زى مصطلح كلينيكى علشان يغيّر او يكبّر او يقلّل من المعنى, مع ”أباحه قهريّه“ (*انجليزى:* compulsive profanity) بيستعملو مش بـ دقّه و بيتقصد بيهم سيندروم توريت (*انجليزى:* Tourette syndrome).

## ملاحظات


تصنيف:اضطرابات عصبيه
تصنيف:سيندروم توريت
لو حكينا يا حبيبى نبتدى منين الحكايه

## كلمات
لو حكينا يا حبيبى نبتدى منين الحكايه

داحنا قصة حبنا ليها أكتر من بدايه

عشنا فيها .. ياما عشنا شفنا فيها .. ياما شفنــا

لكن مشينا.. و كملنــا مشوار الحب .. و وصلنـا

والدنيا ما قدرت تعاندنـا وتفرق بينا وتبعدنـا

تعال نقـــول لغيرنا أنا وانت إزاى قدرنا

نبعد عن اى عـذاب و نعيش علاطول أحبـاب

نحضن فرحتنـا سوا و نخلى الحب .. شباب

وقابلنا انا و انتا فى مشوارنـــا حاجات كتير جرحت غيرنــــا

الغيرة وظنونهـــا واللى بيجرى منهــا

فى يوم ما قربت منـا بعدها حبنا عنـا

وقابلنا الحاسدين و شافونا ولا هانش عليهم يفوتونا

وقالوا علينا ياما قالـــوا وهوانا ولا إتغير حالــه

وتسافـر .. و أسافـــر و ايام يطول السفـــر

و قلوبنا .. بتتقابـــل مع كل طلعة قمـــر

وان جت خطوتنا تغربنـا حلاوة الشوق بتقربنــا

ومنين يجينا الخصــام ومنين يجينا البعـاد

و احنا بين قلوبنــــا كل لحظة ميعـــاد

تعالى نقـــول لغيرنــا أنا و إنت ازاى قدرنـا

نبــعد عن اى عــذاب ونعيش علاطول احباب

نحضن فرحتنــا سوا ونخلى الحب شبـاب

وفى لحظة وقفنـا وابتدا خوفنـــا

ولقينا حوالينا .. الدنيا ضباب .. و ليل و قلب جريـــــح

زى أوراق الشجر .. وقت الخريف .. رماها الريح

سألنا روحنا لـيه.. اكبر من حبنا .. إيــه .. إيه

لكن ماطلش الخوف بينا .. وعرفنا و شفنا و حسينا

إنت شايف الحب كله عيـــون و همس لكن أنا شايـف

أحلا كلام عشاق يا حبيبــــى هو كلام الشفايـــف

إنتا و إنتا جنبى فى كل ميـعاد بيجمعنا بتروح بعيد ويا التنهيد

وانا بشوف لقانا هو اثنين سوا دايبين فى لمسة إيـــد

بتقولى بخاف نمشى ونبــعد دا الهوا جبار يلعب بينــا

خايف من إيــه

فيه أجمل إيــه من حضن الحب يدفينـا

بتقولى شوف القمر ويايـا شوف القمر

اللى كل العاشقيـن سهروا الليالى ليـه

حلو القمر..بس احلا من القمر

لو نخلى عمرنا يوم ندوق الحب فيـه

واتبدد خوفنا من بعد وقوفنا

و بدقة قلوبنا .. عرفنا إيه الدوا

و عشنا الحـب خيال و حقيقه سـوا



## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:اغانى محمد عبد الوهاب
تصنيف:كلمات اغانى
يا حبيبتى يا مصر

بليغ حمدى|150 px|thumb

**يا حبيبتي يا مصر**

## كلمات الأغنية

يابلادى

يا احلى البلاد يا بلادى

فداكى انا والولاد يا بلادى

بلادى يا حبيبتى يا مصر يا مصر

يـــــــــا مصر

ما شفش الامل فى عيون الولاد

وصبايا البلد

ولا شاف العمل سهران فى البلاد

والعزم اتولد

ولا شاف النيل فى احضان الشجر

ولا سمع مواويل

فى ليالى القمر

اصله معداش على مصر
 
يا حبيبتى يا مصر يا مصر

يا بلادى يا احلى البلاد يا بلادى

فداكى انا والولاد يا بلادى

بلادى

مشفش الرجال السمر الشداد
 
فوق كل المحن

ولا شاف العناد فى عيون الولاد

وتحدى الزمن

ولا شاف اصرار فى عيون البشر

بيقول احرار ولازم ننتصر

اصله معداش على مصر

يا حبيبتى يا مصر يا مصر

يا حبيبتى يامصر

يا بلادى ياحلى البلاد يابلادى

فداكى انا والولاد يا بلادى

يا حبيبتى يا مصر يا مصر
## شوف
ليستة اغانى شاديه



تصنيف:اغانى وطنيه مصريه
تصنيف:اغانى شاديه
تصنيف:اغانى باللغه المصريه
تصنيف:كلمات اغانى
سيول جده 2009

[thumb|300px|left|صورة لنفق ف وسط [جده|جدة غرقان بعد السيول يوم الخميس 26 نوفمبر 2009]]
**كارثة جده** هى كارثه حلت فى مدينة جده فى السعوديه فى أواخر شهر نوفمبر 2009 بسبب المطر و السيول. اتقتل فيها حوالى 115 شخص و اتفقدت اعداد كبيره من الناس بسبب المطر و السيول اللى شوارع المدينه ما قدرتش تصرفها و سابت السيول وراها خراب كبير. اتهمت الجرانيل السعوديه و غيرها جهات بالاهمال اللى ضاعف من حجم الكارثه.

## لينكات خارجيه
* كارثة جدة: ارتفاع عدد قتلى فيضانات جدة الى 105
* كارثة جدة: ذهبت العاصفة وبقى الدمار 
* جدة تعيش اياما صعبه
* "كارثة جدة" تضع "الأمناء" تحت الميكروسكوب

تصنيف:كوارث 2009
تصنيف:السعوديه
فيفى يوسف

**زهرة يوسف نسيم** وشهرتها فيفى يوسف ممثله مصريه اتولدت فى القاهره يوم 28 ابريل سنة 1920 واتوفت يوم 6 مايو سنة 1995 و أشتهرت بأدوار الخدامه ودور الأرستقراطيه و شاركت فى افلام و مسلسلات كتير
## حياتها
ممثلة مصرية اتولدت فى القاهرة سنة 1920 من عائله يهوديه، ابتدت بأدوار ثانوية فى السينما  كانت أول أدوارها فى فيلم (بنت البلد) سنة 1954، وفيلم الخطايا مع عبد الحليم بعدين شاركت فى العام اللى بعد كده   بخمس أفلام منها (أمانى العمر)، لتتوالى بعدها أعمالها ما بين السينما والمسرح والتلفزيون،  كانت أول أعمالها التلفزيونية مسلسل (الانتقام) سنة 1969، وشاركت بنفس السنه  فى مسرحية (على جناح التبريزى وتابعه قفة)، من أبرز أعمالها كمان (الحب فوق هضبة الهرم، اللص والكلاب، سفر الأحلام) توفت فى 6 مايو سنة 1995.

## فيلموجرافيا

صعيدى فى الجيش (1993)

2) الفضيحة (1992)

3) الصعلوك والهوانم (1991)
 
4) الطيب الشرس الوحش (1990)
 
5) مواقف ساخرة [مسلسل] (1990)
 
6) يوميات زكى الناصح [مسلسل] (1990)
 
7) المغتصبون (1989)
 
8) ايام الغضب (1989)
  
9) عصفور له أنياب (1987)
 
10) أولاد ادم [مسلسل] (1987)

11) الحب فوق هضبة الهرم (1986)

12) الحب و حاجات تانيه [مسلسل] (1986)

13) عيلة الاستاذ شلش [مسلسل] (1985)
 
14) هند والدكتور نعمان [مسلسل] (1984)

15) الاحتياط واجب (1983)
 
16) كيدهن عظيم (1983)

17) الاب العادل [مسلسل] (1982)
 
18) اذكياء لكن اغبياء (1980)
 
19) البنت اللى قالت لا (1978)

20) الاعتراف الاخير (1978)
 
21) شقة فى وسط البلد (1977)
 
22) اين المفر (1977)
 
23) سيقان فى الوحل (1976)

24) الدموع الساخنة (1976)

25) يارب توبة (1975)

26) لقاء مع الماضى (1975)
 
27) شلة المحتالين (1973)
 
28) برج العذراء (1972)
 
29) حب المراهقات (1970)
 
30) نار الشوق (1970)
 
31) فتاة الاستعراض (1969)
 
32) دلع البنات (1969)
 
33) المليونير المزيف (1968)
 
34) ابن الحتة (1968)
 
35) حكاية 3 بنات (1968)
 
36) العيب (1967)
 
37) صبيان وبنات (1965)
 
38) المراهقان (1964)
 
39) عيلة زيزى (1963)

40) ده الرجل أحبه (1962)

41) الخطايا (1962)

42) الخيانة العظمى (1962)

43) الخرساء (1961)
 
44) انا وقلبى (1957)
 
45) متحف الشمع (1956)
 
46) مملكة الستات (1955)
 
47) بنت العمدة (1949)
 
48) سفر الأحلام [مسلسل]
 
49) الشقيقتان
 
50) راسبوتين

تصنيف:مواليد 1920
تصنيف:وفيات 1995
تصنيف:ممثلات مصريات
تصنيف:اقباط
بينظير بوتو

**بينظير بوتو** ( ;  ,  |Benazir&nbsp;Bhutto|)&rlm; (21 يونيه 1953 - 27 ديسمبر 2007) سياسه پاكستانيه

## نشأتها
right|thumb|250px|بينظير بوتو
اتولدت بينظير بوتو يوم 21 يونيه 1953 ، و كانت اول ست يتم انتخابها علشان تحكم دوله اسلاميه . انتخبوها رئيسة وزراء پاكستان مرتين : اول مرة كانت فى سنة 1988 و بعدين طلعت من المنصب فى سنة 1990 بأوامر من ريّس پاكستان فى الوقت ده غُلام اسحاق خان علشان اعتقد انها فاسده . وتانى مرة كانت فى سنة 1993 ، بس اتشالت من منصبها تانى فى سنة 1996 بنفس الاتهامات ، و المره دى كان من ريّس پاكستان بعد كده فاروق ليجارى .

## اغتيالها
فى 27 ديسمبر 2007, بينظير بوتو كانت خارجه من اجتماع سياسى لـ”پاکستان پيپلز پارتى“ &lrm;(Pakistan Peoples Party [PPP])&lrm; فى راوَلپِندى, پاكستان, لما كانت داخله عربيّه, اتقتلت. قتّال طلق على رقبتها و صدرها قبل ما يحط قنبله و يفرقع العربيه. الانفجار قتل 30 واحد و عوّر ناس تانيه كتير. معجبينها بيسمّوها شهيدة الديموقراطيه |Shaheed-e-Jamhuriat|.

## مصادر

## ملاحظات

## لينكات برانيه
* 
* السايت الرسمى بتاع بينظير بوتو

تصنيف:رئيسات وزرا
تصنيف:رؤساء وزرا باكستانيين
تصنيف:سياسيين باكستانيين
تصنيف:ستات حكموا بلاد
تصنيف:ولاد رؤساء
تصنيف:مليارديرات باكستانيين
تصنيف:باكستانيين عاشو فى امريكا
تصنيف:باكستانيين عاشو فى المملكه المتحده
تصنيف:باكستانيين ايرانيين
تصنيف:دارسين فى جامعة هارفارد